บาทเปิด 35.17บาทต่อดอลล่าร์แข็งค่า
เงินบาทเปิดตลาด 35.17บาทต่อดอลล่าร์  แข็งค่า เทขายดอลล์-เยนหันเข้าสินทรัพย์เสี่ยง,รอตัวเลขศก.สหรัฐ
7 ก.ค. 2559

เงินบาทเปิดตลาด 35.17บาทต่อดอลล่าร์  แข็งค่า เทขายดอลล์-เยนหันเข้าสินทรัพย์เสี่ยง,รอตัวเลขศก.สหรัฐ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 35.17 บาท/ดอลลาร์ แข็งค่า จากช่วงเย็นวานนี้ที่ 35.20/22 บาท/ดอลลาร์ หลังนักลงทุนเทขายดอลลาร์และเยนเพื่อนำมาลงทุนในสินทรัพย์เสี่ยงอื่นมากขึ้น
"บาทกลับมาแข็งค่า หลังมีแรงเทขายดอลลาร์และเยนเพื่อนำไปลงทุนในสินทรัพย์เสี่ยง เมื่อคืนตลาดหุ้นนิวยอร์คเป็นบวก" นักบริหารเงินฯ กล่าว
นักบริหารเงินฯ ประเมินกรอบการเคลื่อนไหวของเงินบาทในวันนี้ไว้ระหว่าง 35.10-35.25 บาท/ดอลลาร์
"วันนี้บาทน่าจะแกว่งตัวในกรอบ รอดูตัวเลขการจ้างงานนอกภาคเกษตรฯ คืนพรุ่งนี้" นักบริหารเงินฯ กล่าว